laion/Wikipedia-Exotic huggingface dataset:
Walt Disney Studios Motion Pictures

Walt Disney Studios Motion Pictures — ამერიკული ფილმების დისტრიბუტორი კომპანია, რომლის მფლობელია Walt Disney Studios კომპანია 1953 წელს დაარსდა, როგორც Buena Vista Distribution Company. მისი საქმიანობა თავიდანვე მდგომარეობდა უოლტ დისნეის სტუდიების ფილმების დისტრიბუციაში, მარკეტინგსა და სარეკლამო კამპანიაში (ამ სტუდიებში შედიან ან შედიოდნენ Walt Disney Pictures, უოლტ დისნეის ანიმაციური სტუდიები, Pixar Animation Studios, DisneyToon Studios, Lucasfilm, Marvel Studios, UTV Motion Pictures, Disneynature და Touchstone Pictures. Walt Disney Studios Motion Pictures დაარქივებული 2012-03-16 საიტზე Wayback Machine. ↑ Toumarkine, Doris (21 June 2013). „Global recognition: Dave Hollis brings Disney brands to a world audience“. Film Journal International. დაარქივებულია ორიგინალიდან — 29 ნოემბერი 2014. ციტირების თარიღი: 20 October 2013. ↑ „Company Overview of Walt Disney Studios Motion Pictures, Inc“. Bloomberg Businessweek. ციტირების თარიღი: 10 February 2013.
Pinewood Studios

Pinewood Studios — ბრიტანული კინო და სატელევიზიო სტუდია. მდებარეობს აივერ-ჰითში (ბაკინგემშირი, ინგლისი), ცენტრალური ლონდონიდან დაახლოებით 32 კილომეტრში. მისი მფლობელია The Pinewood Studios Group. სტუდიებში გადაღებულია მრავალი ცნობილი ფილმი და ფილმების სერიები, რომელთა შორის აღსანიშნავია ჯეიმზ ბონდის, ჰარი პოტერის და ვარსკვლავური ომების გაგრძელების ტრილოგიის ფილმები. ვიკისაწყობში არის გვერდი თემაზე: Pinewood Studios Pinewood Studios Project Pinewood დაარქივებული 2011-01-28 საიტზე Wayback Machine. Pinewood Studios Google Maps-ზე ↑ BBC - Pinewood: 80 Years Of Movie Magic - Media Centre. bbc.co.uk. ↑ Andrew Pulver. Pinewood studios announce record revenue. the Guardian.
სიკვდილის ვარსკვლავი

სიკვდილის ვარსკვლავი — გამოგონილი მობილური კოსმოსური სადგური და გალაქტიკური სუპერ იარაღი ვარსკვლავური ომების სერიის პირველ ფილმში. აღჭურვილი იყო დაახლოებით 1.7 მილიონი სამხედროთი და 400.000 დროიდით. შეეძლო მთლიანი პლანეტის ლაზერული სხივის ერთი გასროლით განადგურება. მიუხედავად იმისა, რომ საბოლოოდ განადგურდა, დაახლოებით 30 წლის შემდეგ პირველმა ორდენმა დაასრულა მუშაობა მის საკუთარ ანალოგზე, სტარკილერის ბაზაზე, რომელიც აშენდა უკვე ცალკე პლანეტის შიგნით და ზომებით სიკვდილის ვარსკვლავს ბევრჯერ აღემატებოდა. თუმცა, მისი დაცვის მწყობრიდან გამოყვანის შემდეგ შესაძლო გახდა პლანეტის მთლიანად განადგურება. ↑ Star Wars: Death Star Battles
გალგუდუდის რეგიონი

გალგუდუდი (სომალ. Galgaduud, არაბ. جلجدود) — რეგიონი (gobol) სომალის ცენტრალურ ნაწილში. ადმინისტრაციული ცენტრი — ქალაქი დუსამარები. რეგიონი ესაზღვრება ეთიოპიას და სომალის მუდუგის, ჰირანის და შუა შაბელეს რეგიონებს. აქვს ინდოეთის ოკეანეზე გასასვლელი. რეგიონს აკონტროლებს სახელმწიფოებრივი წარმონაქმნი გალმუდუგი, ჰიმანი და ჰები და აჰლუ-სუნა ვალ-ჯამაას შეიარაღებული დაჯგუფება. მაგრამ 2014 წლიდან სომალის ფედერალური მთავრობის ეგიდით მიმდინარეობს მოლაპარაკებები ავტონომიური ცენტრალური რეგიონების სახელმწიფოს შექმნის შესახებ, რომელშიც შევლენ გალმუდუგი, ჰიმანი და ჰები და აჰლუ-სუნა ვალ-ჯამაა. გალგუდუდის რეგიონი შეიძლება გახდეს ახლადშექმნილი სახელმწიფოს შემადგენელი ნაწილი. ტერიტორიის ნაწილს აკონტროლებს ჰარაკატ აშ-შაბააბის რადიკალური ისლამური სახელმწიფო. მაგრამ 2014 წლის ბოლოს ასევე ხდებოდა შეიარაღებული შეტაკებები სამთავრობო ჯარებსა და აჰლუ-სუნა ვალ-ჯამაას რაზმებს შორის, რომლის მიზეზი იყო გალგუდუდის სტატუსის შესახებ უთანხმოება და სამთავრობო ჯარების მიერ ქალაქების დუსამარების და გურიელის დაკავება. გალგუდუდის რეგიონი შედგება 5 რაიონისგან: აბუდვაკი ადადო დუსამარები ელ-ბური ელ-დერი ↑ Somalia. The World Factbook. Central Intelligence Agency. დაარქივებულია ორიგინალიდან — 1 ივლისი 2016. ციტირების თარიღი: 6 December 2013. ↑ 15 killed as govt forces, militants clash in C. Somalia. დაარქივებულია ორიგინალიდან — 2014-12-30. ციტირების თარიღი: 2015-12-26. ↑ Ahlu-sunnah protest against Somali army in Galgaduud. დაარქივებულია ორიგინალიდან — 2016-01-05. ციტირების თარიღი: 2015-12-26. ↑ Galgaduud Region. ციტირების თარიღი: 30 January 2014.
ფინი (ვარსკვლავური ომები)

ფინი (თავდაპირველად FN-2187) — ერთ-ერთი წამყვანი პერსონაჟი 2015 წლის ფილმში „ვარსკვლავური ომები: ძალის გამოღვიძება“. სიუჟეტის მიხედვით, იგი არის პირველი ორდენის კავალერისტი, რომელიც პირველივე დავალებას შეუშინდება და უერთდება წინააღმდეგობას, რომელიც ორდენს ებრძვის. პერსონაჟის როლს ასრულებს ჯონ ბოიეგა. ფინი საიტზე StarWars.com ფინი ვუკიპედიაში, „ვარსკვლავური ომების“ ვიკიში ↑ Pulver, Andrew. (October 25, 2013) Decoding the 'Star Wars' Writers' Drama. ციტირების თარიღი: December 19, 2015. ↑ Oswald, Anjelica. (December 8, 2015) Meet John Boyega, the 23-year-old 'Star Wars' star who's having his hollywood breakthrough. დაარქივებულია ორიგინალიდან — დეკემბერი 22, 2015. ციტირების თარიღი: December 19, 2015. ↑ Prudom, Laura. (December 17, 2015) 'Star Wars': John Boyega on Playing a 'Stormtrooper on the Run,' Finn's Bromance With Han Solo. ციტირების თარიღი: December 19, 2015.
გედოს რეგიონი

გედო (სომალ. Gedo, არაბ. جوبا الوسطى) — რეგიონი სომალის სამხრეთში, ისტორიული რეგიონის — ჯუბალენდის ნაწილი. რეგიონის ადმინისტრაციული ცენტრია — ქალაქი გარბაჰაარეი. რეგიონი შეიქმნა 1980-იან წლებში. დასავლეთით იგი ესაზღვრება ეთიოპიის სომალის რეგიონს, სამხრეთ-დასავლეთით კენიის ჩრდილო-აღმოსავლეთ პროვინციას, ხოლო აღმოსავლეთით სომალის ბაკულის, ბეის, შუა ჯუბის და ქვემო ჯუბის რეგიონებს. 2014 წლისთვის გედოს რეგიონი ფორმალურად შედიოდა ავტონომიურ წარმონაქმნ ჯუბალენდის შემადგენლობაში, რომელმაც ხელი მოაწერა შეთანხმებას სომალის ფედერალურ მთავრობასთან და შეტაკებების არენაა მასსა და ჰარაკატ აშ-შაბააბს შორის. გედოს რეგიონი შედგება 6 რაიონისგან: ელ-ვაკი ბაარდეერე ბალეტ ჰავო დოოლოუ გარბაჰაარეი ლუუქი ბურდუბე ↑ Districts of Somalia
ჰირანის რეგიონი

ჰირანი (სომალ. Hiiraan, ინგლ. Hiran) — სომალის ერთ-ერთი რეგიონი. ადმინისტრაციული ცენტრია — ქალაქი ბელედუეინი. ჰირანის რეგიონი ესაზღვრება ეთიოპიის სომალის რეგიონს ჩრდილო-დასავლეთით და სომალის რეგიონებს: გალგუდუდს ჩრდილო-აღმოსავლეთით, შუა შაბელეს სამხრეთით, ქვემო შაბელეს სამხრეთ-დასავლეთით, ბეის და ბაკულს დასავლეთით. რეგიონის ტერიტორიაზე მოედინება მდინარე უები-შაბელე. ჰირანის რეგიონი დაყოფილია სამ რაიონად: ბელედუეინე ბულობურდე ჯალალაქსი ↑ Districts of Somalia
ბეის რეგიონი

ბეი (სომალ. Baay, არაბ. باي) — სომალის ერთ-ერთი რეგიონი. ადმინისტრაციული ცენტრია — ქალაქი ბაიდოა. ბეის რეგიონი ესაზღვრება სომალის რეგიონებს: ჩრდილოეთიდან ბაკულს, ჩრდილო-აღმოსავლეთიდან ჰირანის, დასავლეთიდან გედოს, სამხრეთიდან ქვემო შაბელეს და სამხრეთ-დასავლეთიდან შუა ჯუბას. ბეის რეგიონი დაყოფილია ოთხ რაიონად: ბაიდოა ბუურჰაკაბა დიინსოორი ქასაჰდერე ↑ Bay Region. ციტირების თარიღი: 11 January 2014.
ბიქსბი-კრიკის ხიდი

ბიქსბი-კრიკის ხიდი (ინგლ. Bixby Creek Bridge), ასევე ცნობილია როგორც ბიქსბის ხიდი — რკინა-ბეტონის თაღოვანი ხიდი ბიგ-სიურში, კალიფორნიის შტატში. ხიდი მდებარეობს 190 კმ (120 მილი) სამხრეთით სან-ფრანცისკოდან. სანამ ხიდი გაიხსნებოდა 1932 წლამდე, ზამთარში პრაქტიკულად წყდებოდა მიმოსვლა ბიგ-სიურში, რადგან ძველი სანაპიროს გზა გაუვალი ხდებოდა, რომლის სიგრძეც 18 კმ-ია (11 მილი). ხიდის აშენების ბიუჯეტი იყო 199 861 $ (3,5 მილიონის ექვივალენტი 2014 წლისთვის) და ის იყო ყველაზე გრძელი ბეტონის თაღოვანი ხიდი 98 მ-ზე (320 ფუტი) კალიფორნიის შტატის საგზაო სისტემაში. ბიქსბის ხიდი არის ერთ-ერთი ყველაზე მაღალი ერთმალიანი ხიდი, რომელიც ხშირად ხვდება ფოტოკამერების ობიექტივში მისი ადგილმდებარეობის და ესთეტიკური დიზაინის გამო. ვიკისაწყობში არის გვერდი თემაზე: ბიქსბი-კრიკის ხიდი Big Sur Bixby Bridge დაარქივებული 2011-11-19 საიტზე Wayback Machine. Concrete Arch Bridges California Canyon
ბაკულის რეგიონი

ბაკული (სომალ. Bakool, არაბ. باكول) — სომალის ერთ-ერთი რეგიონი. ადმინისტრაციული ცენტრია — ქალაქი ჰუდური. ბაკულის რეგიონი ესაზღვრება ეთიოპიის სომალის რეგიონს ჩრდილოეთიდან და სომალის რეგიონებს: სამხრეთიდან ბეის, აღმოსავლეთიდან ჰირანის და დასავლეთიდან გედოს. ბაკულის რეგიონი დაყოფილია 5 რაიონად: სეელბარე რაბდუურე ტიიეეგლოუ ვააჯიდი ჰუდური ↑ Bakool Region. ციტირების თარიღი: 30 December 2013.
შუა ჯუბის რეგიონი

შუა ჯუბა (სომალ. Jubbada Dhexe, არაბ. جوبا الأوسط) — რეგიონი სომალის სამხრეთში, ისტორიული რეგიონის — ჯუბალენდის ნაწილი. ადმინისტრაციული ცენტრი — ქალაქი ბუალე. რეგიონი შეიქმნა 1980-იან წლებში. ჩრდილოეთით ის ესაზღვრება გედოს რეგიონს, დასავლეთით ქვემო ჯუბას, აღმოსავლეთით სომალის რეგიონებს — ბაკულის და ბეის, ხოლო სამხრეთით — ინდოეთის ოკეანეს. სომალის სამოქალაქო ომის დროს რეგიონს აკონტროლებდა ორგანიზაცია JVA (ჯუბის ხეობის ალიანსი (Juba Valley Alliance)), მაგრამ 2006 წელს ხელისუფლება ხელში ჩაიგდო ისლამური სასამართლოების კავშირმა. 2006 წელს მოხდა მდინარე ჯუბას ადიდება. 2010-2011 წლებში რეგიონს აკონტროლებდა ჰარაკატ აშ-შაბააბი. 2011 წლის შემოდგომიდან ლინდა ნჩის ოპერაციის დროს ჰარაკატ აშ-შაბააბი განდევნეს რეგიონის ტერიტორიიდან, მაგრამ 2014 წლის მდგომარეობით იგი მაინც აკონტროლებს ტერიტორიის მნიშვნელოვან ნაწილს, დიდი ქალაქების ჩათვლით. 2014 წელს შუა ჯუბა ფორმალურად შედის ჯუბალენდის ავტონომიური წარმონაქმნის შემადგენლობაში, რომელმაც ხელი მოაწერა შეთანხმებას სომალის ფედერალურ მთავრობასთან და დღეისათვის მიმდინარეობს ბრძოლები მასსა და ჰარაკატ აშ-შაბააბის ძალებს შორის. შუა ჯუბა იყოფა სამ რაიონად: ბუალე ჯილიბი საკოვი ↑ Somalia. The World Factbook. Central Intelligence Agency. დაარქივებულია ორიგინალიდან — 1 ივლისი 2016. ციტირების თარიღი: 6 December 2013. ↑ UNICEF Somalia: Press releases. დაარქივებულია ორიგინალიდან — 2016-03-04. ციტირების თარიღი: 2015-12-27. ↑ Districts of Somalia. Statoids. ციტირების თარიღი: 6 December 2013.
ქვემო ჯუბის რეგიონი

ქვემო ჯუბა (სომალ. Jubbada Hoose, არაბ. جوبا السفلى) — რეგიონი სომალის სამხრეთში, ისტორიული რეგიონის — ჯუბალენდის ნაწილი. ადმინისტრაციული ცენტრი — ქალაქი კისმაიო. რეგიონი შეიქმნა 1980-იან წლებში. დასავლეთში ის ესაზღვრება კენიას, ჩრდილოეთით გედოს რეგიონს, აღმოსავლეთით შუა ჯუბას, ხოლო სამხრეთით ინდოეთის ოკეანეს. სომალის სამოქალაქო ომის დროს რეგიონს აკონტროლებდა ორგანიზაცია JVA (ჯუბის ხეობის ალიანსი (Juba Valley Alliance)), მაგრამ 2006 წელს ხელისუფლება ხელში ჩაიგდო ისლამური სასამართლოების კავშირმა. 2006 წელს მოხდა მდინარე ჯუბას ადიდება. 2007 წლის დასაწყისიდან ამ რეგიონში მდებარეობდნენ ისლამური სასამართლოების კავშირის უკანასკნელი საყრდენი რაიონები, რომლებსაც აშშ-ის სამხედრო-საჰაერო ძალები ბომბავდნენ. 2008 წელს რეგიონს იყოფდნენ ისლამისტები და სომალის გარდამავალი ფედერალური მთავრობისადმი ლოიალური ძალები. 2010-2011 წლებში რეგიონს აკონტროლებდა ჰარაკატ აშ-შაბააბი. 2011 წლის შემოდგომიდან ლინდა ნჩის ოპერაციის დროს ჰარაკატ აშ-შაბააბი განდევნეს რეგიონის ტერიტორიიდან, ხოლო 2012 წლის შემოდგომაზე გაანთავისუფლეს ქალაქი კისმაიო. 2014 წელს ქვემო ჯუბა ფორმალურად შედის ჯუბალენდის ავტონომიური წარმონაქმნის შემადგენლობაში, რომელმაც ხელი მოაწერა შეთანხმებას სომალის ფედერალურ მთავრობასთან და დღეისათვის მიმდინარეობს ბრძოლები მასსა და ჰარაკატ აშ-შაბააბის ძალებს შორის. ქვემო ჯუბა იყოფა 5 რაიონად: აფრადოვი ბადაადე ჯამაამე კისმაიო ჰაგარი რეგიონში ასევე შედის ბაჯუნის კუნძულები. ↑ Somalia. The World Factbook. Central Intelligence Agency. დაარქივებულია ორიგინალიდან — 1 ივლისი 2016. ციტირების თარიღი: 6 December 2013. ↑ UNICEF Somalia: Press releases. დაარქივებულია ორიგინალიდან — 2016-03-04. ციტირების თარიღი: 2015-12-27. ↑ BBC News: US navy patrols Somalia's coast ↑ BBC News: New attacks in southern Somalia ↑ Districts of Somalia. Statoids. ციტირების თარიღი: 6 December 2013.
ბენადირის რეგიონი

ბენადირი (სომალ. Banādir, არაბ. بنادر) — სომალის ერთ-ერთი ადმინისტრაციული რეგიონი (gobolka). მდებარეობს ქვეყნის სამხრეთ-აღმოსავლეთში. ადმინისტრაციული ცენტრია — ქალაქი მოგადიშო. ბენადირის რეგიონი ესაზღვრება სომალის რეგიონებს — შუა შაბელეს (Shabeellaha Dhexe) და ქვემო შაბელეს (Shabeellaha Hoose), ასევე ინდოეთის ოკეანეს. "ბენადირი" წარმოშობილია სპარსული სიტყვიდან — ბენდერი, რაც ნიშნავს "პორტს" და დაკავშირებულია სანაპირო ქალაქებთან — მოგადიშო და ბარავა. სახელწოდება ასახავს საშუალო საუკუნეებში რეგიონის ადგილს, როგორც საკვანძო სავაჭრო ცენტრს სპარსეთთან და არაბეთის ნახევარკუნძულთან. ბენადირი ასევე ცნობილია თავისი თხების ადგილობრივი ჯიშებით. რეგიონის ადმინისტრაციული ცენტრია მოგადიშო, თუმცა თვითონ ბენადირის რეგიონი გამოხატავს მხოლოდ დედაქალაქს. ბენადირის რეგიონი საკმაოდ მცირეა ისტორიულ ბენადირის რეგიონზე, რომელიც მოიცავს ქვეყნის დიდ ნაწილს, ინდოეთის ოკეანის სანაპიროს ცენტრალური და სამხრეთი ნაწილებიდან მდინარე ჯუბამდე, მოგადიშოს ჩათვლით. ბენადირის რეგიონის ტერიტორია ყველაზე პატარაა სომალის 18 ადმინისტრაციული რეგიონებიდან (gobolka). ბენადირის რეგიონი დაყოფილია 17 რაიონად. ↑ Somalia. The World Factbook. Central Intelligence Agency. დაარქივებულია ორიგინალიდან — 1 ივლისი 2016. ციტირების თარიღი: 23 March 2015. ↑ Njoku, Raphael Chijioke (2013) The History of Somalia. ABC-CLIO, გვ. 69. ISBN 0313378576. ციტირების თარიღი: 14 September 2014.  ↑ Districts of Somalia
ავთანდილ გელაშვილი

ავთანდილ პეტრეს ძე გელაშვილი (დ. 1927, ხაშური — გ. 1985, თბილისი) — ქართველი პათოფიზიოლოგი, მედიცინის მეცნიერებათა დოქტორი, პროფესორი. თსსი–ის სამკურნალო ფაკულტეტის დეკანის მოადგილე, საქართველოს მედიცინის ისტორიის ცნობილი მკვლევარი. ავთანდილ გელაშვილი დაიბადა 1927 წელს ხაშურში,1949 წელს დაამთავრა თბილისის სახელმწიფო სამედიცინო ინსტიტუტის (ამჟამად უნივერსიტეტი) სამკურნალო ფაკულტეტი. 1950 წლიდან 1954 წლამდე თსსი–ს პათოფიზიოლოგიის კათედრის ასპირანტია. 1955 წელს დაიცვა დისრეტაცია მედიცინის მეცნიერებათა კანდიდატის ხარისხის მოსაპოვებლად. 1958 –1962 წლებში კათედრის ასისტენტი, 1962 – 1969 წლებში კი კათედრის დოცენტია. 1969 წლიდან, სადოქტორო დისერტაციის დაცვის შემდეგ, გარდაცვალებამდე, 1985 წლამდე, იყო პათოფიზიოლოგიის კათედრის პროფესორი. 1969–72 წლებში იყო თსსი–ს (ამჟამად უნივერსიტეტი) სამკურნალო ფაკულტეტის დეკანის მოადგილე. ერთდროულად, 1958–1970 წლებში, თბილისის კანისა და ვენსნეულებათა სამეცნიერო-კვლევითი ინსტიტუტის პათოფიზიოლოგიის ლაბორატორიას ხელმძღვანელობდა. ავთანდილ გელაშვილი 140–ზე მეტი სამეცნიერო ნაშრომის ავტორია. სტუდენტობის დროს 1946-49 წლებში , თსსი–ის ივ. თარხნიშვილის სახელობის სტუდენტთა სამეცნიერო საზოგადოების პირველი პრეზიდენტი იყო. გარდა პათოფიზიოლოგიისა, გელაშვილს მნიშვნელოვანი კვლევები ჰქონდა საქართველოს მედიცინის ისტორიაში. იყო თანაავტორი ოთხტომიანი მონოგრაფიისა „საქართველოს მედიცინის ისტორია“, რომელიც დაიბეჭდა ქართულ და რუსულ ენებზე. სტუდენტთა არაერთი თაობის ამღზრდელი, ამავე დროს პოეზიით იყო გატაცებული და იყო ავტორი ლექსების კრებულისა. გარდაიცვალა 1985 წელს. დაკრძალულია მუხათგვერდის პანთეონში. თბილისის სახელმწიფო სამედიცინო უნივერსიტეტი, საქართველოს სამედიცინო კალენდარი – წიგნი, თბ.,2006 წელი, გვ. 286 თბილისის სახელმწიფო სამედიცინო უნივერსიტეტის საიუბილეო კრებული, წიგნი – „ტრადიციებით მომავლისკენ“, 2010 წ. გვ. 129
თეიმურაზ ნათაძე

თეიმურაზ გიორგის ძე ნათაძე (დ. 28 თებერვალი, 1923, თბილისი — გ. 1990, თბილისი) — ქართველი პათოფიზიოლოგი, მედიცინის მეცნიერებათა დოქტორი, პროფესორი, თბილისის სახელმწიფო სამედიცინო ინსტიტუტის (ამჟამად უნივერსიტეტი) პათოფიზიოლოგიის კათედრის გამგე 1976–1990 წლებში, საქართველოს პათოფიზიოლოგთა სამეცნიერო საზოგადოების თავმჯდომარე 1977–1990 წლებში. თეიმურაზ გიორგის ძე ნათაძე დაიბადა 1923 წლის 28 თებერვალს, თბილისში, ცნობილი მეცნიერის, აკადემიკოს გიორგი ნათაძის ოჯახში. საშუალო სკოლის დამთავრების შემდეგ სწავლა დაიწყო თბილისის სახელმწიფო სამედიცინო ინსტიტუტის სამკურნალო ფაკულტეტზე, რომელიც დაამთავრა 1946 წელს. 1946 – 1949 წლამდე თბილისის სახ. სამედიცინო ინსტიტუტის პათოფიზიოლოგიის კათედრის ასპირანტი იყო. 1951 წელს დაიცვა დისერტაცია მედიცინის მეცნიერებათა კანდიდატის, ხოლო 1964 წელს, მედიცინის მეცნ. დოქტორის სამეცნიერო ხარისხის მოსაპოვებლად. გამოქვეყნებული ჰქონდა 110–ზე მეტი სამეცნიერო ნაშრომი. მისი მასწავლებელი და ხელმძღვანელი იყო აკადემიკოსი ვლადიმერ ვორონინი. 1950-55 წლებში თსი–ის (ამჟამად უნივერსიტეტი) პათოფიზიოლოგიის კათედრის ასისტეტია, 1955– 67 წწ დოცენტი, 1968 წლიდან პროფესორი. 1977 წლიდან – 1990 წლამდე იყო თსსი–ის პათოფიზიოლოგიის კათედრის გამგე იყო. 1965 წლიდან 1976 წლამდე, თსსი–ს სამკურნალო ფაკულტეტის დეკანის მოადგილეა. სხვადასხვა დროს იყო, საქართველოს პათოფიზიოლოგთა სამეცნიერო საზოგადოების თავმჯდომარე, მიკროცირკულაციის კვლევის რესპუბლიკური ცენტრის სამეცნიერო საბჭოს თავმჯდომარე, პათოფიზიოლოგთა საკავშირო სამეცნიერო საზოგადოების გამგეობის პრეზიდიუმის წევრი, საკავშირო სამეცნიერო ჟურნალ „Патологическая физиология и экспериментальная терапия“ –ს სარედაქციო კოლეგიის წევრი. ერთი წლით, სამეცნიერო მივლინებით, იმყოფებოდა საფრანგეთში. იყო მრავალი საერთაშორისო კონგრესის მონაწილე. თ. ნათაძის სამეცნიერო შრომები ეხებოდა ადგილობრივი სისხლის მიმოქცევის ფუნდამენტურ გამოკვლევებს ავთვისებიან სიმსივნეებსა და სიმსივნიან ორგანიზმში და დიდ ინტერესს იწვევდა საბჭოთა და ევროპელ მეცნიერთა შორის. უნდა აღინიშნოს, რომ იყო ცივი იარაღის ერთ–ერთი ცნობილი კოლექციონერი საბჭოთა კავშირის მასშტაბით. აღზარდა სტუდენტებისა და მეცნიერების მრავალი თაობა. იყო არაერთი სადისერტაციო ნაშრომის ხელმძღვანელი. გარდაიცვალა 1990 წელს. თბილისის სახ სამედიცინო უნივერსიტეტი, საქართველოს სამედიცინო კალენდარი– წიგნი, თბ.,2006 წელი, გვ. 581; თბილისის სახელმწიფო სამედიცინო უნივერსიტეტის საიუბილეო კრებული, წიგნი – „ტრადიციებით მომავლისკენ“, 2010 წ. გვ. 129 თეიმურაზ ნათაძე — საქართველოს ბიოგრაფიული ლექსიკონი
ლეღვი

ლეღვი (ლათ. Ficus carica) — სუბტროპიკული მცენარე თუთისებრთა ოჯახის ფიკუსის გვარისა. ლეღვი მეჩხერად დატოტვილი ხეა. სიმაღლე 4-12 მ აღწევს. ნორჩი ყლორტები მომწვანო-ნაცრისფერია, შებუსვილი ან შიშველი, შეიცავს რძეწვენს. ლეღვი ერთ- ან ორსახლიანი მცენარეა. ერთსქესიანი ყვავილები მოთავსებულია ძალზე გამსცვილებულ ყვავილსაჯდომის ღრუში. ყვავილსაჯდომის კედლები გამოფენილია. მრავალი წვრილი ბუტკოიანი (მდედრობითი) ყვავილით, მტვრიანიანი (მამრობითი) ყვავილები კი მის ზედა ნაწილშია მოქცეული. ყვევილები იმტვერება პატარა კრაზანის — პლასტოფაგას მეშვეობით. ნამდვილი ნაყოფი პაწაწინა კაკლუჭაა. ნაყოფედი (ცრუ ნაყოფი), რომელიც საჭმელად იხმარება, ზოგჯერ პართენოკარპულად (გაუნაყოფიერებლად) ვითარდება. ლეღვი ნიადაგისადმი დიდ მომთხოვნელობას არ იჩენს — კარგად ეგუება მშრალ, ქვაღორდიან, კირნარ ადგილებს, ხარობს ხრიოკებზე, ჩამონაზვავებზე, ზოგჯერ შენობების ნანგრევებზე და კლდეებზეც კი. ღრმა ნიადაგზე და ზომიერად ტენიან პირობებში საკმაოდ მაღალ ტემპერატურას უძლებს, დაბალი ტემპერატურისადმი კი უფრო მგრძნობიარეა და 12-14 °C-ზე უკვე ნაწილობრივ ზიანდება. ცოცხლობს 100-200 წელს. ლეღვი ბუნებრივად გავრცელებულია ხმელთაშუაზღვისპირეთში, მცირე აზიაში, ირანსა და ჩრდილოეთ-დასავლეთ ინდოეთში, კულტივირებულია მრავალ ქვეყნებში, განსაკუთრებით თურქეთში, ალჟირსა და აშშ-ში. საქართველოში გვხვდება ყველგან მთის ქვედა სარტყელსა და დაბლობებზე. ხშირად გაველურებულია. ლეღვის ნაყოფი ნაზია, დიდხანს არინახება, ჯიშისა და სიმწიფის კვალობაზე იგი შეიცავს (%-ობით): 12-23 შაქარს, 0,5-4,2 პექტინოვან ნივთიერებებს, 3,4-7,4 უჯრედისს: 1-მდე მჟავებს, მდიდარია C, B1, B2 ვიტამინებით, კაროტინით, კალციუმით, რკინით, ფოსფორით. ლეღვს იყენებენ ნედლად და გადამუშავებულს (ჩირი, მურაბა, ჯემი, კომპოტი). მშრალი ლეღვის კალორიულობა მაღალია და 50-77% შაქარს შეიცავს. საქართველოში ლეღვი ძველთაგანვე ცნობილია და ფართოდაა კულტივირებული კახეთში, ქვემო ქართლში, იმერეთში, გურია-სამეგრელოში, აფხაზეთსა და აჭარაში. უცხოური ჯიშებიდან სამრეწველო მნიშვნელობა აქვს თათრულს ლეღვს, ჩაფლას, შაქარა ლეღვს ჩიტა ლეღვს, დიდ ლეღვს, ოქრო ლეღვს, ღვინა ლეღვს, ტაბაკა ლეღვს, შავ ლეღვს და სხვა. ლეღვს ამრავლებენ თესლით, კალმით, გადაწვენითა და ფესვის ამონაყარით. ლეღვის მავნებლებია ფქვილისებრი ცრუფარიანა, ლეღვის ფარიანა, ფსილა, ალურა, ცილაჭამია და სხვა. სხიერელი ვ., გიორგბერიძე ნ., ქართული საბჭოთა ენციკლოპედია, ტ. 6, თბ., 1983. — გვ. 207.
ჯინი

ჯინი (ინგლ. Gin) — მაგარი სპირტიანი სასმელი, რომლის მისაღებად რექტიფიცირებულ ან ნედლ ჭვავის სპირტს ხდიან ღვიის მშრალ ნაყოფთან ერთად. ჯინს უმატებენ სუნელ-სანელებლებს (მაგალითად, ფორთოხლის ქერქს). გავრცელებულია ამერიკის შეერთებულ შტატებში, დიდ ბრიტანეთსა და ნიდერლანდებში. ქართული საბჭოთა ენციკლოპედია, ტ. 11, თბ., 1987. — გვ. 565. EU definition original source – scroll down to paras: 20 nand 21 of Annex II – Spirit Drinks (ინგლისური) Gin news page – Alcohol and Drugs History Society (ინგლისური) Gin in Victorian London (ინგლისური) New Western Style Gins (ინგლისური)
ჯიქა

ჯიქა (ლათ. Lonicera caprifolium) — ხვიარა ბუჩქი ცხრატყავასებრთა ოჯახისა. მისი სიმაღლე 4 — 5 მ აღწევს. კენწრულ თავაკებად შეკრებილი მოყვითალო-მოთეთრო ან მოწითალო სურნელოვანი ყვავილები აქვს. იზრდება მდინარეთა ნაპირებსა და ბუჩქნარებში, ასევე ტყეებს და ტყის პირებზე მთის ქვედა და შუა სარტყელში. საქართველოში თითქმის ყველგან გვხვდება. გავრცელებულია აგრეთვე კავკასიაში, ყირიმში, სამხრეთ ევროპასა და წინა აზიაში. კარგი თაფლოვანი მცენარეა. ფოთლებისა და ყვავილებს მედიცინაში იყენებენ. ჯიქა დეკორატიულია. ლ. ხინთიბიძე, ქართული საბჭოთა ენციკლოპედია, ტ. 11, თბ., 1987. — გვ. 567. www.nplg.gov.ge უნივერსალური ენციკლოპედიური ლექსიკონი
მუდუგის რეგიონი

მუდუგი (სომალ. Mudug, არაბ. مدق) — რეგიონი სომალის ცენტრალურ ნაწილში. ადმინისტრაციული ცენტრი — ქალაქი გალკაიო. რეგიონის სხვა მთავარი ქალაქებია გოლდოგობი და საზღვაო პორტი ჰობიო (დღეისათვის გალმუდუგის შემადგენლობაში). მუდუგის რეგიონის ჩრდილოეთი და დასავლეთი ნაწილები შედიან საერთაშორისო საზოგადოების მიერ არაღიარებულ სახელმწიფო პუნტლენდში. მის სამხრეთ ნაწილს აკონტროლებს ასევე არაღიარებული სახელმწიფო გალმუდუგი. რეგიონს სამხრეთით ესაზღვრება გალგუდუდი, ჩრდილოეთიდან — ნუგალი. რეგიონის დასავლეთით გადის საზღვარი სომალისა და ეთიოპიას შორის, აღმოსავლეთით მის სანაპიროს გარს ეკვრის ინდოეთის ოკეანის წყლები. მისი დაახლოებით 720-ათასიანი მოსახლეობა უპირატესად ეკუთვნის ჰავიიეს და დაროდის სომალულ ტომებს. გედოს რეგიონი შედგება 5 რაიონისგან: გალდოგობი გალკაიო ჰარარდერე ჰობიო ჯარიბანი ↑ Mudug Region. ციტირების თარიღი: 30 January 2014.
მარიუ-კამპუსი

მარიუ-კამპუსი (პორტ. Mário Campos) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 730 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 13 192 ადამიანს შეადგენდა, მოსახლეობის სიმჭიდროვე 374.82 კმ²-ზე. ფართობი 35.196 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მატეუს-ლემი

მატეუს-ლემი (პორტ. Mateus Leme) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 27 856 ადამიანს შეადგენდა, მოსახლეობის სიმჭიდროვე 92.02 კმ²-ზე. ფართობი 302 714 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მალაქია I

მალაქია I (ერისკაცობაში აბაშიძე) — დასავლეთ საქართველოს კათოლიკოს-პატრიარქი 1519 - 1540-იან წლებში. რეზიდენცია ჰქონდა ბიჭვინთის საკათედრო საყდარში. მალაქია I იმერეთის მეფის ბაგრატ III-ის (1510-1565) პოლიტიკის მომხრე იყო დასავლეთ საქართველოს ერთ სამეფოდ გაერთიანების საკითხში. ბაგრატ III-ის ბრძანებით მან 1529 ქუთაისის საეპისკოპოსო გაყო სამად და დააარსა ხონისა და გელათის ახალი საეპისკოპოსოები, რომელთა მეთაურები ბიჭვინთის საყდარში აკურთხა. როდესაც გაგრასთან ჯიქების წინააღმდეგ ბრძოლაში ქართველები დამარცხდნენ, მალაქია I ბრძოლის ადგილას გაემგზავრა და ტყვეები ფულით დაიხსნა. საქართველოს მართლმადიდებელი ეკლესიის მეთაურები ლომინაძე ბ., ქსე, ტ. 6, გვ. 384, თბ., 1983
ნოვა-ლიმა

ნოვა-ლიმა (პორტ. Nova Lima) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 750 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 80 998 ადამიანს შეადგენდა, მოსახლეობის სიმჭიდროვე 188.73 კმ²-ზე. ფართობი 429 164 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პედრუ-ლეოპოლდუ

პედრუ-ლეოპოლდუ (პორტ. Pedro Leopoldo) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 902 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 58 740 ადამიანს შეადგენდა, მოსახლეობის სიმჭიდროვე 200.51 კმ²-ზე. ფართობი 292.947 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
რაპოზუსი

რაპოზუსი (პორტ. Raposos) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 15 342 ადამიანს შეადგენდა, მოსახლეობის სიმჭიდროვე 212.88 კმ²-ზე. ფართობი 72.068 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
რიბეირან-დას-ნევისი

რიბეირან-დას-ნევისი (პორტ. Ribeirão das Neves) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 296 317 ადამიანს შეადგენდა, მოსახლეობის სიმჭიდროვე 1 905 კმ²-ზე. ფართობი 155 541 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები